Беларуская федэрацыя кіберспорту

Беларуская федэрацыя кіберспорту — рэспубліканскае грамадскае аб’яднанне , якое займаецца падтрымкай і развіццём кіберспорта ў Беларусі.

 Мэты 
Асноўнай мэтай з’яўляецца садзейнічанне развіццю ў Беларусі кіберспорту як новага віду спартыўнай спаборніцкай дзейнасці і спецыяльнай практыкі падрыхтоўкі чалавека да спаборніцтваў на базе камп’ютарнай тэхнікі, праграмнага забеспячэння, інтэрактыўных прылад і іншых магчымасцяў камп'ютарных тэхналогій, а таксама ўцягванне ў кіберспорт шырокіх слаёў насельніцтва Беларусі. 

Акрамя таго, садзейнічае развіццю кіберспорту ў Беларусі як масавага віду спорту, які прапагандуе агульначалавечыя каштоўнасці і здаровы лад жыцця, і эфектыўных формаў фізічнага выхавання дзяцей і падлеткаў, з выкарыстаннем камп’ютарных тэхналогій, накіраваных на фарміраванне здаровага, фізічна і духоўна дасканалага, маральна-ўстойлівага маладога пакалення Беларусі.

 Гісторыя 
У Беларусі ў 2014 годзе пачаліся першыя дзеянні па стварэнні федэрацыі кіберспорту. У канцы 2015 года група маладых людзей з Гродна зарэгістравала першую ў Беларусі федэрацыю кіберспорту. Праз некаторы час геймеры планавалі стаць рэспубліканскай арганізацыяй.

У стварэнні цяперашняй федэрацыі прымала ўдзел арганізацыйная кампанія «Пляцоўка».  Зарэгістравана Міністэрствам юстыцыі Беларусі як рэспубліканскае грамадскае аб’яднанне 6 студзеня 2017 года.  Створана для развіцця кіберспорту ў рэспубліцы як часткі міжнароднага спартыўнага руху.  Афіцыйным партнёрам федэрацыі стала кампанія па вытворчасці кампутарных крэслаў «DXRacer».

28 лютага анансавала дзве лігі з прызавымі фондамі  рэспубліканскую і студэнцкую, якія пройдуць у 3—4 кварталах 2017 года і завершацца гранд-фіналамі ў Мінску. Дысцыпліны абодвух чэмпіянатаў: Dota 2, Counter-Strike: Global Offensive, World of Tanks і FIFA 17 (таксама магчымы турніраы па NHL 17 і NBA 2K17 на рэспубліканскім чэмпіянаце).  Удзельнікі рэспубліканскага чэмпіяната абіраюцца шляхам правядзення адборачных онлайн-турніраў, па выніках кваліфікацыі каманды згуляюць на LAN-фінале ў Мінску. Студэнцкі турнір уключае навучэнцаў 55 беларускіх універсітэтаў і 173 каледжаў з усіх абласцей Беларусі, якія абіраюцца шляхам арганізацыі LAN-кваліфікацый. Лепшыя каманды кожнай вобласці згуляюць згуляюць на фінальным турніры ў Мінску. 

4 чэрвеня 2017 года Беларуская федэрацыя кіберспорту падпісала дагавор аб супрацоўніцтве з асацыяцыяй «Беларуская федэрацыя футбола» і хакейным клубам «Дынама Мінск». 

 Чэмпіянаты 
 МЭТА'18: FIFA — кіберспартыўны турнір у дысцыпліне FIFA (арганізаваны сумесна з асацыяцыяй «Беларуская федэрацыя футбола» 10 лютага 2018 года на пляцоўцы фан-дома ХК «Дынама-Мінск»).

 Кіруючы склад 
 Дзяніс Сяргеевіч Богуш — старшыня федэрацыі 
 Павел Генадзевіч Волкаў — намеснік старшыні
 Вадзім Уладзіміравіч Аношка — член праўлення
 Кірыл Аляксандравіч Салановіч — член праўлення
 Аляксей Андрэевіч Кузняцоў — член праўлення
 Максім Аляксандравіч Калтанюк — член праўлення

 Крытыка 
Спартыўны эксперт Андрэй Вашкевіч лічыць падзею гістарычнай:

 Гл. таксама 
 Quake III Arena

 Літаратура 


 Спасылкі 



 Беларуская федэрацыя кіберспорту на сайце газеты «Звязда»


Катэгорыя:Кіберспорт у Беларусі